Učiteľka Katarína Tabaková

**Domáca príprava v čase od 10.11 - 13.11. 2020**

**5.B Biológia - Lesné kvitnúce byliny, Huby- učebnica str. 29 a**

**str. 31 a 32**

 **Prečítať si učivo z učebnice. Opísať si poznámky do zošita a naučiť sa to!**

**Poznámky:** **LESNÉ KVITNÚCE BYLINY**

**Stavba tela:** koreň, stonka, list, kvet ( z kvetov sa tvoria plody a semená)

V zásobných koreňoch majú uložené **ŽIVINY**

**JARNÉ BYLINY**

* kvitnú pred pučaním stromov
* opeľuje ich hmyz ( najmä čmele)
* semená rozširujú živočíchy
* **LIEČIVÉ BYLINY**
* Pľúcnik lekársky
* Prvosienka vyššia

**CHRÁNENÉ BYLINY**

* Bleduľa jarná
* Snežienka jarná

**JEDOVATÉ RASTLINY**

* Konvalinka voňavá
* Vranovec štvorlistý

**D.Ú. nakresliť z učebnice hľuzu, cibuľu, podzemok str. 29/ obr. 63. Podzemné zásobné orgány**

**Huby**

* neobsahujú chlorofyl,
* potrebujú veľa vody,
* výživa rozkladom organických látok,
* rozmnožovanie výtrusmi.

*Stavba:*

**Plodnica** je rozmnožovací orgán, v ktorom sú uložené výtrusy. Na spodnej strane klobúka môžu byť:

1. *lupene*
2. *rúrky*

Podľa spôsobu získavania živín huby delíme na:

1. **saprofytické** – vyživujú sa rozkladom organických látok
2. **parazitické** – odoberajú zo živých organizmov organické látky, čím ich oslabujú
3. **symbiotické** – **mykoríza** = spolunažívajú so stromami, pomáhajú stromom prijímať vodu a zo stromov získavajú organické látky.

**Jedlé huby** – kozák brezový, bedľa vysoká, suchohríb hnedý

**Nejedlé huby** – rýdzik žltookrajový

**Jedovaté huby** – muchotrávka zelená, muchotrávka červená, hodvábnica veľká, hríb satanský

**Význam húb:**

* rozkladajú odumreté telá organizmov,
* potrava pre živočíchy,
* spolu s riasami tvoria lišajníky.

**6.A, 6.B, 6.C Biológia**

Prečítať si učivo v učebnici **str. 24 a 25. Chovateľsky významné vtáky Poriadne si popozerať obrázky.**

**Poznámky napísať do zošita a urobiť test, stačí mi napísať písmená ofotiť a poslať mi na kontrolu do konca týždňa!!!**

**Chovateľsky významné vtáky**

Hydina

* chová sa v domácich chovoch a na farmách
* poskytuje mäso, vajcia, masť, perie

Kura domáca

* pochádza z kury divej (z územia dnešnej Indie a Indonézie)
* má krátke krídla, preto nemotorne lieta
* nohy má prispôsobené na hrabanie
* živí sa zrnom (pšenica, jačmeň, kukurica) a drobnými živočíchmi

***Pohlavná dvojtvarosť - odlišnosť samca a samice***

**kvočka** – sliepka, ktorá sedí na vajciach a vodí mláďatá – kurčatá – živia sa samostatne – sú nekŕmivé. Niekedy sa liahnu aj vo vyhrievaných liahňach.

Morka domáca

* vyšľachtená z divých predkov (z Mexika)
* živí sa rastlinnou potravou (obilie, pšeničný a kukuričný šrot, zemiaky, repa, pŕhľava, trávnatý porast)
* samec – moriak samica – morka

Hus domáca

* vyšľachtená z husi divej
* živí sa len zelenými časťami rastlín a zrnom
* samec – gunár samica – hus mláďatá – húsatá (nekŕmivé)

Kačica domáca

* vyšľachtená z kačice divej
* živí sa rastlinnou potravou a drobnými vodnými živočíchmi
* má ploský zobák a na nohách plávacie blany
* samec- káčer samica – kačica mláďatá – káčatá

Hrabavá hydina

* morky a kury
* poskytujú výživné potraviny – mäso a vajcia
* chovajú ich drobní chovatelia alebo sa chovajú vo veľkochovoch v hydinárňach v obmedzenom priestore
* na ich zdravý vývin je potrebný voľný pohyb s možnosťou výbehu

Vodná hydina

* husi a kačice (plávacie blany)
* chovajú sa pre chutné mäso, masť a perie (náplň do perín)
* vajcia nie sú vhodné na priamu konzumáciu

**CHOVATEĽSKY VÝZNAMNÉ VTÁKY - test**

 1. Samec husi domácej sa volá: (1b)

1. gunár
2. kohút
3. káčer

2. Medzi hrabavú hydinu nepatrí: (1b)

1. sliepka
2. hus
3. morka

3. Samica kury domácej sa volá: (1b)

1. kačica
2. morka
3. sliepka

4. Medzi vodnú hydinu patrí: (1b)

1. hus
2. sliepka
3. morka

5. Chovateľsky významné vtáky chováme pre: (1b)

1. mäso, mlieko, srsť, perie
2. mäso, mlieko, perie, masť
3. mäso, masť, vajcia, perie

6. Kvočka je sliepka, ktorá: (1b)

1. neznáša vajcia
2. sedí na vajciach a vodí kurčatá
3. znáša vajcia, ale nesedí na nich

7. Samec kury domácej sa volá: (1b)

1. kohút
2. moriak
3. gunár

8. Kura domáca nemotorne lieta, pretože: (1b)

1. nemá krídla
2. má krátke nohy
3. má krátke krídla

9. Húsatá sú mláďatá: (1b)

1. kury domácej
2. husi domácej
3. morky domácej

10. Samec kačice domácej sa volá: (1b)

1. moriak
2. káčer

**6.B Geografia**

**Úloha: Najprv si poriadne prečítaj str. 36 a 36 - Severná Afrika v učebnici, opíš si poznámky nauč sa to .**

**Poznámky: Poznámky - Severná Afrika str. 36 - 37**

* Maroko, Mauritánie, Západná Sahara, Alžírsko, Mali, Líbya, Niger, Čad, Sudán (najväčší), Egypt
* rozloha väčšia ako Európa
* prechádza obratník Raka
* povrch: púšť Sahara (duny, oázy, staré pohoria Ahaggar, Tibesti, vádí), Atlas
* vodstvo: Atlantický oceán, Stredozemné more, Suezský prieplav, Červené more, Níl, vádí, Čadské jazero
* podnebie: suché, veľmi teplé tropické, pri pobreží subtropické
* obyvateľstvo:
	+ najmenej osídlená časť Afriky – hustota zaľudnenia 18 obyv/km2
	+ obyv. žijú v mestách na pobrežiach a pri veľkých riekach
	+ Arabi, Berberi, Tuarégovia
	+ arabčina, francúzština
	+ náboženstvo: islam
	+ mestá: Káhira, Alžír, Rabat, Tunis
* hospodárstvo:
	+ najvyspelejšia časť Afriky, najvyššia životná úroveň obyv. v Afrike
	+ ropa, zemný plyn (Líbya, Alžírsko, Sudán), fosfáty (Maroko)
	+ pomaranče, citróny, ďatle
	+ cestovný ruch
		- historické pamiatky, piesočnaté pláže, koralové útesy
		- Egypt, Tunisko, Maroko

**Úlohy vypracuj podľa mapky v učebnici na strane 37.**

**1. Napíš v ktorých štátoch sa ťaží ropa**

**2. Napíš v ktorých štátoch sa ťaží železná ruda**

**3. Napíš v ktorých štátoch sa ťaží urán**

**4. Napíš v ktorých štátoch je oblasť vojny a nepokojov**

**8.B Biológia**

**Prečítaj si v učebnici** Vylučovanie živočíchov str. 28,29 a urob poznámky do zošita. Pozorne si prečítať aj text pod obrázkami. **Poznámky a vypracovanú tajničku ofoť a pošli mi na kontrolu.**!!!

1. **Tekuté a tuhé látky, ktoré vylučujú stavovce sa nazývajú .....**

 ↓

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  |  |  |  |  |  |  |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |  |  |  |  |  |  |  |
| 8. |  |  |  |  |  |  |  |  |  |  |  |  |  |  |  |  |  |  |
| 9. |  |  |  |  |  |  |  |  |  |  |  |  |  |  |  |  |  |  |
| 10. |  |  |  |  |  |  |  |  |  |  |  |  |  |  |  |  |  |  |

1. Stiahnuteľnou vakuolou vylučuje .....
2. Medzi odpadové látky patrí napríklad .................. uhličitý.
3. Cicavce vylučujú pot ............
4. Vylučovanie patrí medzi základné životné ...................
5. Premena látok inak ..............
6. Tekutina s charakteristickým sfarbením a zápachom je ...........
7. Vyvrhovacím otvorom vylučuje odpadové látky .................
8. Obličkový .................. tvorí moč.
9. Tráviaca sústava stavovcov odvádza .............. nestrávené zvyšky potravy.

 Najdôležitejšou časťou močovej sústavy sú ...............

**8.B Geografia**

Prečítať si učivo v učebnici str. 16- 17 a **urobiť** poznámky do zošita.

**Poznámky ofotiť a poslať mi na kontrolu do konca týždňa spolu s odpoveďami tohto testu stačia mi iba číslo otázky a písmeno pri odpovedi. Napríklad 1a**

**Test - Historické udalosti na Slovensku - učebnica strana 16-17 8.B Geografia**

 **Otázka č.1:** Čo sa stalo v roku 1945?

 a) vznikol Slovenský štát
 b) obnovilo sa Československo
 c) vypuklo SNP

**Otázka č.2:** Čo znamená SNP?

 a) Samostatné národné povstanie
 b) Slovenský národný pochod
 c) Slovenské národné povstanie

**Otázka č.3:** Kedy vznikla nezávislá Slovenská republika?

 a) 1. januára 1992
 b) 1. januára 1993
 c) 1. januára 1994

**Otázka č.4:** Ktorá dynastia založila Uhorsko?

 a) Árpyovcov
 b) Arpádovcov
 c) Agárdyovcov

**Otázka č.5:** V ktorom storočí sa stalo Uhorsko súčasťou ríše rakúskych Habsburgovcov?

 a) v 16. storočí
 b) v 19. storočí
 c) v 17. storočí

**Otázka č.6:** Za vlády ktorého panovníka dosiahla Veľkomoravská ríša najväčší rozsah?

 a) Pribina
 b) Svätopluk
 c) Mojmír

**9.A Biológia**

Prečítať si učivo v učebnici  **od str. 34 - 37.** Poznámky som vám urobila, len si ich opíšte a naučte sa to!!! Pozorne si prečítať aj text pod obrázkami. Ofotiť poznámky a poslať na kontrolu!

**VNÚTORNÉ GEOLOGICKÉ PROCESY**

**MAGMATICKÁ A SOPEČNÁ ČINNOSŤ**

- sú to vnútorné geologické procesy

- vo vnútri Zeme narastá teplota – horniny sa tavia

* **MAGMATICKÁ ČINNOSŤ**

**MAGMA**

**-** zmes roztavených látok pod zemským povrchom

**-** hlavné zložky: SiO2, NA, K, Ca, Mg, Fe a vodná para

**-** jej ochladzovaním vznikajú **hlbinné vyvreté horniny**

* **SOPEČNÁ ČINNOSŤ**

- proces prenikania magmy na zemský povrch, vzniká **láva**

**LÁVA**

- roztavená hornina na zemskom povrchu

- jej stuhnutím vznikajú **výlevné vyvreté horniny**

**SOPKA**

**-** útvar vytvorený magmou vystupujúcou na zemský povrch, pod vodou, ľadom

- pri výbuchu sa do vzduchu dostávajú sopečné **vyvrhliny** a zo sopky vytekajú **lávové prúdy**

**SPRIEVODNÉ JAVY**

- výrony plynov

- horúce pramene, gejzíry,

- žlté povlaky síry

**Urobiť nákres: Stavba sopky**

**VYVRETÉ HORNINY**

**Delenie:**

**A) Hlbinné**

* vznikajú tuhnutím magmy v hĺbkach Zeme
* tvorba veľkých zŕn
* všestranne zrnitá stavba

**Žula –** tvorí ju kremeň, živec, sľuda, stavebný a dekoračný kameň, pomníky, dlažby

**Gabro, diorit –** dekoračný kameň, obklady budov, pomníky

**B) Výlevné**

* vznikajú tuhnutím lávy na povrchu
* zrná nezreteľné
* celistvé, pórovité, sklovité

**Čadič –** čierna, celistvá hornina z riedkej lávy

**Využitie:** výroba dlažobných kociek, pevného potrubia

**Ryolit** – často pórovitý, z hustej lávy (okolie Žiar nad Hronom), ružový

**Andezit** – výroba obrubníkov, soklový kameň, sivý

**Sopečné sklá** – vznikajú stuhnutím lávy vo vode

**Obsidián –** rezné nástroje

**Perlit** – izolačný materiál

**8.A Ruský jazyk**

V učebnici zo str. 30 prečítať text 3A a vypísať do zošita z tohto textu všetky jedlá, ktoré sa tam spomínajú. Zo str. 32 cv. 6A - prečítať dialóg a písomne do zošita urobiť cvičenie 6C. Odpovedať na otázky, týkajúce sa textu **Ofotiť a poslať na kontrolu! Do nedele.**